Omnibus sancte et inviolabilis matris ecclesie filiis notum facimus tam futuris quam presentibus quod Guido Neriols de Buxiaco dedit Deo et sancte Marie de Firmitate et monachis ejusdem loci pratum de Scorchicaballo, quod situm est inter Sianna et Exartbertradum. Hujus rei testes: Symon, archipresbiter Cabilonis, Hugo de Juliaco, canonicus Cabilonis, Robertus Boscosus, capellanus castri Buxiaci. Notandum autem quod ipsum donum laudavit Tibertus de Seniceo, a quo antefatus Guido Neriols tenebat in feodo prefatum pratum, et Landricus frater ejusdem Tiberti antefatis monachis Firmitatis ob remedium anime sue. Hujus rei testes: Stephanus, capellanus de Bellomonte, Julianus, capellanus de Seniceo, Richardus de Ver, Otgerius de Martilliaco, Bernardus Bole, Bernardus Girardus, prepositus Tiberti de Seniceo, Petrus Arenbertus.